Snorra Edda/Nafnaþulur
'Edda Snorra Sturlusonar

Guðni Jónssonbjó til prentunar

VIÐAUKI I.Nafnaþulur

Sækonungar.
 
 1.
Atli, Fróði,
Áli, Glammi,
Beiti, Áti,
ok Beimuni,
Auðmundr, Guðmundr,
Atall og Gestill,
Geitir, Gauti,
Gylfi, Sveiði.
 
 2.
Gæir, Eynefir,
Gaupi og Endill,
Skekkill, Ekkill,
Skefill ok Sölvi,
Hálfr ok Hemlir,
Hárekr ok Gorr,
Hagbarðr, Haki,
Hrauðnir, Meiti.
 
 3
Hjörólfr ok Hrauðungr,
Högni, Mýsingr,
Hundingr, Hvítingr,
Heiti, Mævill,
Hjálmarr, Móir,
Hæmir, Mævi,
Róði, Rakni,
Rerr ok Leifi.
 
 4.
Randver, Rökkvi,
Reifnir, Leifnir,
Næfill, Ræfill,
Nóri, Lyngvi,
Byrvill, Kilmundr,
Beimi, Jórekr,
Ásmundr, Þvinnill,
Yngvi, Teiti.
 
 5.
Virfill, Vinnill,
Vandill, Sölsi,
Gautrekr ok Húnn,
Gjúki, Buðli,
Hómarr, Hnefi,
Hörvi, Sörvi.
Sékk-at ek fleiri
sækonunga.
 
Jötnar I.
 
 6.
Ek mun jötna
inna heiti;
Ymir, Gangr ok Mímir,
Iði ok Þjazi,
Hrungnir, Hrímnir,
Hrauðnir, Grímnir,
Hveðrungr, Hafli,
Hripstoðr, Gymir.
 
 7.
Hraðverkr, Hrökkvir,
ok Hástigi,
Hræsvelgr, Herkir
ok Hrímgrímnir,
Hymir ok Hrímþurs,
Hvalr, Þrígeitir,
Þrymr, Þrúðgelmir,
Þistilbarði.
 
 8.
Geirröðr, Fyrnir,
Galarr, Þrívaldi,
Fjölverkr, Geitir,
Fleggr, Blapþvari,
Fornjótr, Sprettingr,
Fjalarr, Stígandi,
Sómr ok Svásuðr,
Svárangr, Skrati.
 
 9.
Surtr ok Stórverkr,
Sækarlsmúli,
Skærir, Skrýmir,
Skerkir, Salfangr,
Öskruðr ok Svartr,
Önduðr, Stúmi,
Alsvartr, Aurnir,
Ámr ok Skalli.
 
 10.
Köttr, Ösgrúi
ok Alfarinn,
Vindsvalr, Víparr
ok Vafþrúðnir,
Eldr ok Aurgelmir,
Ægir, Rangbeinn,
Vindr, Víðblindi,
Vingnir, Leifi.
 
 11.
Beinviðr, Björgólfr
ok Brandingi,
Dumbr, Bergelmir,
Dofri ok Miðjungr,
Nati, Sökmímir.
Nú er upp talið
ámáttligra
jötna heiti.
 
Tröllkonur.
 
 12.
Skal ek trollkvenna
telja heiti:
Gríðr ok Gnissa,
Grýla, Brýja,
Glumra, Geitla,
Gríma ok Bakrauf,
Guma Gestilja,
Grottintanna.
 
 13.
Gjálp, Hyrrokkin,
Hengikefta,
Gneip ok Gnepja,
Geysa, Hála,
Hörn ok Hrúga,
Harðgreip, Forað,
Hryggða, Hveðra
ok Hölgabrúðr.
 
 14.
Hrímgerðr, Hæra,
Herkja, Fála,
Imð, Járnsaxa,
Íma, Fjölvör,
Mörn, Íviðja,
Ámgerðr, Simul,
Sívör, Skríkja,
Sveipinfalda.
 
 15.
Öflugbarða
ok Járnglumra,
Ímgerðr, Áma
ok Járnviðja,
Margerðr, Atla,
Eisurfála,
Leikn, Munnharpa
ok Myrkriða.
 
 16.
Leirvör, Ljóta
ok Loðinfingra,
Kráka, Varðrún
ok Kjallandi,
Vígglöð, Þurbörð,
viljum nefna
Rýgi síðast
ok Rifingöflu.
 
Þórr.
 
 17.
Þórr heitir Atli
ok Ásabragr,
sá er Ennilangr
ok Eindriði,
Björn, Hlórriði
ok Harðvéorr,
Vingþórr, Sönnungr,
Véoðr ok Rymr.
 
Synir Óðins.
 
 18
Burir eru Óðins
Baldr ok Meili,
Víðarr ok Nepr,
Váli, Áli,
Þórr ok Hildólfr,
Hermóðr, Sigi,
Skjöldr, Yngvifreyr
ok Ítreksjóð,
Heimdallr, Sæmingr,
Höðr ok Bragi.
 
Jötnar II.
 
 19.
Enn eru eftir
jötna heiti:
Eimgeitir, Verr,
Ímr, Hringvölnir,
Viddi, Víðgrípr,
Vandill, Gyllir,
Grímnir, Glaumarr,
Glámr, Sámendill.
 
 20.
Vörnir, Harðgreipr
ok Vagnhöfði,
Kyrmir, Suttungr
ok Kaldgrani,
Jötunn, Óglaðnir
ok Aurgrímnir,
Gillingr, Gripnir,
Gusir, Ófóti.
 
 21.
Hlói, Ganglati
ok Helreginn,
Hrossþjófr, Durnir,
Hundálfr, Baugi,
Hrauðungr, Fenrir,
Hróarr ok Miði.
 
Æsir.
 
 22.
Enn skal telja
ása heiti:
Þar er Yggr ok Þórr
ok Yngvifreyr,
Víðarr ok Baldr,
Váli ok Heimdallr,
þá er Týr ok Njörðr,
tel ek næst Braga,
Höðr, Forseti,
hér er efztr Loki.
 
Ásynjur.
 
 23.
Nú skal ásynjur
allar nefna:
Frigg ok Freyja,
Fulla ok Snotra,
Gerðr ok Gefjon,
Gná, Lofn, Skaði,
Jörð ok Iðunn,
Ilmr, Bil, Njörun.
 
 24.
Hlín ok Nanna,
Hnoss, Rindr ok Sjöfn,
Sól ok Sága,
Sigyn ok Vör.
Þá er Vár, ok Syn
verðr at nefna,
en Þrúðr ok Rán
þeim næst talið.
 
 25.
Grét ok at Óði
gulli Freyja.
Heiti eru hennar
Hörn ok Þrungva,
Sýr, Skjalf ok Gefn,
ok it sama Mardöll.
Dætr eru hennar
Hnoss ok Gersimi.
 
Valkyrjur.
 
 26.
Enn eru aðrar
Óðins meyjar:
Hildr ok Göndul,
Hlökk, Mist, Skögul,
þá er Hrund ok Eir,
Hrist, Skuld talið.
Nornir heita,
þær er nauð skapa,
Nift ok Dísi
nú mun ek telja.
 
Kona.
 
 27.
Snót, brúðr, svanni,
svarri, sprakki,
fljóð, sprund, kona,
feima, ekkja,
rýgr, víf ok drós,
ristill, sæta,
man, svarkr ok hæll,
mær ok kerling.
 
Maðr.
 
 28.
Már er at segja
manna heiti:
greppar ok gumnar
gumar ok drengir,
gotnar, rekkar,
garpar, seggir,
sveit, snillingar
ok sælkerar.
 
 29.
Bragnar, þegnar
beimar, hölðar,
firar ok flotnar,
fyrðar, hölðar,
föruneyti, drótt,
flokkr, harðmenni,
kníar ok kappar,
kenpur, nautar.
 
 30.
Öld ok ærir
ok afarmenni,
liðar ok lofðar,
lýðr ok sagnir,
ljóðr, oflátar,
ljónar ok ferðir,
mildingr, mæringr,
mannbaldr, spekingr.
 
 31.
Þá er glæsimaðr
ok gullskati,
auðkýfingar
ok oflátar,
herr ok helmingr
ok höfðingjar,
fólk ok fylki,
fundr, almenning.
 
 32.
Nú er þröng ok þyss,
þorp, auðskatar,
drótt ok syrvar,
dúnn, prýðimenn,
sögn ok samnaðr,
seta, stertimenn,
fjörr ok brjónar.
 
 33.
Enn eru eftir
aldar heiti,
hirð ok gestir
ok húskarlar,
inndrótt ok hjón,
ef ek allt segi,
rúni ok þófti
ok ráðgjafi.
 
 34.
Innhýsingar,
aldaþjóftar,
sessi ok máli,
serlar ok fylgðir,
þá er félagar
ok frændr saman,
vinr, einkili,
verðung, halir.
 
 35.
Ái ok áttungr,
afi, sonr, faðir,
bróðir, barmi,
blóði ok lifri,
jóð, burr, nefi
ok arfuni,
þá eru hlýrar
ok höfuðbaðmar.
 
 36.
Niðr, hleytamaðr,
niðjungr ok barn,
konr ok kynkvísl,
kundr, ættbogi,
mögr, málunautr,
mágr ok spjalli,
ættbaðmr, ættslóð,
ofsköft ok sveinn.
 
 37.
Sessunautar
ok sifjungar,
afspringr er þá
ok ættstuðill,
þá er ráðunautr
ok ráðgjafi,
þjónar, þrælar,
þírr, önnungar,
verkmenn, kefsar
ok vílmegir.
 
Orrosta.
 
 38.
Þau eru heiti:
hjaldr ok rimma,
göll, geirahöð
ok geirþriful,
róg ok róma,
randgríðr ok storð,
svipul ok snerra,
sig, fólk, jara.
 
 39.
Sóta, morð ok víg,
sókn, dólg ok ógn
dynr, gnýr, tara,
drima ok ímun;
þá er orrosta
ok örlygi,
hríð ok etja,
herþögn, þrima.
 
Sverð.
 
 40.
Ek mun segja
sverða heiti:
hjörr ok hrotti,
höguðr, dragvandill,
gróa, gramr, gellir,
gjallr ok neðanskarðr,
sigðr ok snyrtir,
sómi, skjómi.
 
 41.
Skálkr, skerkir, stúfr,
skrýmir, laufi,
öltírr, langbarðr
ok ormþvari,
leggbiti ok kýrr
ok Leifnis grand,
herberi, hneitir
ok hafrakan.
 
 42.
Lotti, hrönduðr,
lögðir, mækir,
mönduðr, mundriði
ok mistilteinn,
málmr, þrór ok marr
om miðfáinn,
fetbreiðr, grindlogi
ok fjörsoðnir.
 
 43.
Vægir, veigarr,
vallangr ok brandr,
verr, úlfr, valnir,
vindbjartr ok kvöl,
askr, angrvaðill,
eggjumskarpi,
svipuðr ok svipaljótr,
salgarðr, hnefi.
 
 44.
Hvati, höfuðhvessingr,
hausamölvir,
hrævagautr, herbrái
ok holdmímir,
bensogr, brigðir,
brimir, huglognir,
skyggðir, skreyfir,
skarðr, grindlogi.
 
 45.
Mimungr ok fellir
ok málvitnir,
taurarr, hrævarðr,
trani, vindþvari,
liðnir, kvernbiti,
ljómi, herðir,
vitnir, ýfrir,
veggjalestir.
 
 46.
Skelkvingr, fylvingr,
flæmingr, skerðingr,
skotningr, skilfingr,
sköfnungr, rifjungr,
brotningr, hvítingr,
bæsingr, tyrfingr,
hækingr ok hingr,
hittask mun nættingr.
 
 47.
Logi ok mundgjallr,
langhvass ok eldr,
örn ok eygir
ok naglfari,
brigðir, mörnir,
blær ok skerðir,
hyrr ok helsingr,
hríðir, atti.
 
 48.
Fellir, fölvir,
fáfnir, raufnir,
imnir, eimnir,
afspringr, þinurr,
sigðir, snyrtir,
svelgr, skarr ok nár,
góinn, gestmóinn,
gárr, þrimarr, níðhöggr.
 
 49.
Oddr, blóðvarta
ok benknúar,
blóðrefill, blóðvarp
ok blóðiða,
blóðvaka, ljúgfengr
ok blóðhnefi,
iðvarp ok brandr,
eggteinar, fólk.
 
 50.
Emjar, þremjar
ok Ölröðarnautr,
merki, véttrim
ok missifengr,
ánn ok skafningr,
undirdregningr,
vargr, Kaldhamarsnautr,
valböst ok herðr.
 
 51.
Sverð ok gelmingr
ok samnagli,
hugró, sigrhnoð,
hjalt ok tangi,
mundríðr, höggfáðr
ok meðalkafli.
 
Öx.
 
 52.
Öx, jarðhyrna
ok járnsparða,
skjáfa ok skekkja,
skráma ok genja,
reginspönn, gnepja,
gýgr ok fála,
snaga ok búlda,
barða ok vígglöð,
þveita ok þenja,
þá er arghyrna,
hon er efzt talið
öxar heita.
 
Spjót.
 
 53.
Darr, spjót ok nöt,
döf, lenz ok vigr,
snata, fleinn ok sváf,
sviða, hræmæki,
geirr, spjör, nata,
gefja, kesja,
gaflak, frakka,
gungnir, peita.
 
Ör.
 
 54.
Ör er ok akka,
oddr, hvítmýlingr,
fenja ok drífa,
flaug, dynfara,
bösl, böl, bílda,
broddr ok hremsa,
gögnflaug ok þrös,
gögn ok skaftsnör.
 
 55.
Flugglöð, flugsvinn,
fífa ok skeyti,
geta skal Fenna
ok Gusissmíðis,
Jólfs smíði er,
en efzt þura.
 
Bogi.
 
 56.
Álmr, dalr, bogi,
ýr ok tvíviðr,
sveigr, glær ok þrymr,
sómr, skálgelmir.
Enn kvað ek heita
öll vápn saman:
járn, ör ok slög,
ísarn ok spjör.
 
Skjöldr.
 
 57.
Skjöldr, þrunginsalr,
skaunn, salbendingr,
bugnir, hlébarðr
ok buklari,
vétlimi, targa,
veðrglaðr ok hlíf,
víðbleiknir, rít,
vígglaðr ok lind.
 
 58.
Gjallr, döggskafi
ok gimskýlir,
böðljós, grýta
ok böðskýlir,
svalinn ok randi,
saurnir, borði,
skuttingr, barði,
skírr, tvíbyrðingr,
örlygr ok svarmr,
eilífnir, heiðr,
baugr, fagrbláinn,
bera, miðfjörnir.
 
Hjálmr.
 
 59.
Hrofts hattar skal ek
heiti segja:
hjálmr, gullfáinn,
hrönn, valhrímnir,
hallhrímnir, skólkr
ok hlífandi,
fjörnir, þokki
ok fíkmóinn
hildigöltr, kellir,
herkumbl ok velgr,
gríma, ægir,
glævir, stefnir.
 
Brynja.
 
 60.
Brynja, kund, hjálmgöll,
hrauð ok náin,
köld, Finnsleif,
böðfara, þýð, sýn
ok blóðleika.
 
Sær.
 
 61.
Sær, sílægja,
salt, ægir, haf,
lögr, sumr, lægir,
lagastafr ok vágr,
gjallr, gnap, geimi,
gnarr, svífr ok marr,
súgr, sog, sami,
svelgr, röst ok fjörðr.
 
 62.
Sund, ögr, velfærr,
simi ok víðir,
hríð, ver, breki,
húm, flóð ok brim,
græðir, glýjuðr,
gymir ok vægir,
gniðr ok órór,
gjálfr, fen, snapi.
 
 63.
Gnat, vörr, vika,
vöst, hóp ok mið,
vatn, djúp ok kaf,
vík, tjörn ok sík,
stormr, díki, hylr,
straumr, lækr ok bekkr,
áll, bruðr, kelda,
iða, fors ok kíll.
 
 64.
Hefring, alda,
hvíting ok lá,
hrönn, rán, kólga
ok himinglæva,
dröfn, uðr ok sólmr,
dúfa, bylgja,
boði ok bára,
blóðughadda.
 
Ár.
 
 65.
Gjöll, glit, gera,
glóð ok valskjálf,
ván, víð, vimur,
ving ok ýsa,
síð, suðr, freka,
sækin, einstika,
elfr, ró, ekla,
ekin, rennandi.
 
 66.
Þyn, rín ok nið,
þöll, rimr, ysja,
dun, ógn, dýna,
dyn, höllfara,
órun ok brá,
auðskjálg, lodda,
mun, merkriða,
mein, saxelfr.
 
 67.
Tífr, durn, vína,
tems, vönd ok strönd,
mörn, móða, þrym,
morn ok gautelfr,
alin, uðr, ólga
ok evfrátes,
ógn, eiðrennir
ok apardjón.
 
 68.
Rögn, hrönn ok raun,
raumelfr, hnipul,
hnöpul, hjálmunlá,
humra, vína,
vil, vín, vella,
valin, semð, salin,
nepr, dröfn, strauma,
nis, mynt, gnapa.
 
 69.
Gilling ok níl,
ganges, tvedda,
luma, vervaða,
leira ok gunnþró,
iðsvöl, vegsvinn,
yn, þjóðmuna,
fjörm, strönd ok spé
ok fimbulþul.
 
 70.
Nyt, hrönn ok nauð,
nöt, slíðr ok hríð,
körmt, leiftr ok örmt,
kerlaugar tvær,
gömul, sylgr ok yn
ok geirvimul,
ylgr, vöð ok flóð,
jórdán er á lesti.
 
Fiskar.
 
 71.
Lax ok langa
lýsa, brosma,
birtingr, hæingr,
bust ok hrygna,
humarr, hrognkelsi,
hveðnir, flóki,
ölunn, aurriði
ok andvari.
 
 72.
Síld, seiðr, skata,
síl, reyðr ok öggr,
skreiðungr ok síkr,
skálgi, flyðra,
fyldingr, styrja
ok fuðryskill,
hámerr, steinbítr
ok háskerðingr.
 
 73.
Fjörsungr, þrömmungr
ok fengrani,
hamarr, sandhverfa
ok horngæla,
marknútr, glömmungr
ok marþvara,
sílungr, skelfiskr,
sverðfiskr ok lýr.
 
 74.
Þyrsklingr, ufsi,
þorskr, vartari,
grunnungr, gedda,
gjölnir, keila,
áll ok karfi,
krabbi, geirsíl,
hár ok goðlax,
hornsíl, igull.
 
Hvalir.
 
 75.
Hafrhvalr, geirhvalr
ok hafgufa,
hnísa, hafstrambr
ok hnýðingar,
reyðr, reyðarkálfr,
búrungr, rostungr
ok blæjuhvalr.
 
 76.
Norðhvalr, kýrhvalr,
náhvalr ok leiftr,
skeljungr, fiskreki
ok skútuhvalr,
sléttibaka, skjaldhvalr
ok sandlægja,
hrosshvalr, andhvalr,
hrafnreyðr ok vögn.
 
Skip.
 
 77.
Nú mun ek skýra
of skipa heiti:
örk, árakló,
askr, sessrúmnir,
skeið, skúta, skip
ok skíðblaðnir,
nór, naglfari,
nökkvi, snekkja.
 
 78.
Byrðingr, búza,
barðkaldr ok hreinn,
bakki, hömlungr,
hélugbarði,
röst, bátr ok regg,
röð, hringhornir,
lung, kjóll, langskip,
leifnir, karfi.
 
 79.
Hringr, gnóð, freki,
hrauð, móðrói,
hemlir, barði
ok hylbauti,
ugla, leðja
ok askvitull,
kæna, ketla,
kati, reið ok skálpr.
 
 80.
Knörr, kuggr, knúi,
keipull, eikja,
dreki, elliði,
drómundr ok prámr,
fura, vigg, galeið,
ferja, skálda,
fley, flaust ok þekkr,
fartíðr ok lið.
 
 81.
Segl, skör, sigla,
sviðvíss, stýri,
sýjur, saumför,
súð ok skautreip,
stag, stafn, stjórnvið,
stuðill ok sikulgjörð,
snotra ok sólborð,
sess, skutr ok strengr.
 
 82.
Söx, stæðingar,
svipting ok skaut,
spíkr, siglutré,
saumr, lekstólpar,
laukr, siglutoppr,
lína, eyru,
flaug, flaugarskegg
ok farnagli.
 
 83.
Húnn, húnbora
ok hjálmunvölr,
húfr, hlýr, hrefni
ok hálsstefni,
hefill, háls, hanki
ok höfuðbendur,
háir, hæll, hamarr,
hjálpreip ok lík.
 
 84.
Rá, rakki, rif,
rengr ok hömlur,
vindáss, vengi,
vöndr, langnefjur,
völt, beitiáss,
varta, brandar,
bitar, bóglína,
búlkastokkar.
 
 85.
Barð, kné, byggði,
belti ok kinnugr,
kjölborð, keili
ok kjölsýja,
kraftar, kerling,
klær ok þóftur,
kjalreip, þrimir,
klofar ok þiljur.
 
 86.
Drengir, dragreip,
dæla, árar,
aktaumar, rær,
arinn ok nálar,
aurborð, kjalarhæll
ok akkeri,
hnakkmiði, austker
ok húnspænir.
 
Jörð.
 
 87.
Jörð, fjörn, rofa,
eskja ok hlöðyn,
gyma, sif, fjörgyn,
grund, hauðr ok rönd,
fold, vangr ok fíf,
frón, hjarl ok barmr,
land, bjöð, þruma,
láð ok merski.
 
 88.
Holt, háls ok fjöll,
hlíð ok leiti,
hóll, heiðr ok hvilft,
hváll ok brekka,
hró, dalr ok völlr,
hvammr ok tunga,
mold, flag, rimi,
mór, laut ok sandr.
 
Uxi.
 
 89.
Enn skal segja
öxna heiti:
árvakr, drjóni
ok jörmunrekr,
simi, freyr, reginn,
smiðr, eyþvari,
rauðr ok rekningr
ok rökkvihliðr,
viggi, bautuðr,
vingnir, stjóri.
 
 90.
Himinhrjóðr, simir
ok harðfari,
hæfir, digni,
hjölluðr, simull,
hliðr, stúfr ok litr,
hríðr, forsimi,
arfr, jörmuni
ok eikismiðr.
 
 91.
Gneisti, apli,
gollinhorni,
auðr, kvígr, öldungr
ok arfuni,
griðungr, ólgr, gellir,
glymr ok hreiði,
tíðungr, boli,
tarfr, aurgefinn.
 
Kýr.
 
 92.
Kýr heitir skirja,
kvíga ok frenja
ok auðhumbla,
hon er elzt kúa.
 
Hrútr.
 
 93.
Hrútr, ofrhyrningr,
hornumskváli,
gumarr, hornglóinn
ok gjaldhróinn,
hveðurr, hornglói,
hallinskíði,
berr, hornhróinn
ok heimdali,
bekri, miðjungr,
blær, mörðr ok veðr.
 
Hafr.
 
 94.
Hafr heitir grímnir
ok geirölnir,
tanngnjóstr, kjappi
ok tanngrisnir,
skimuðr ok brúsi,
bokkr, grímr taliðr.
Heitir ok heiðrún,
haðna ok kiðlingr,
er kolmúla
ok kið saman.
 
Björn.
 
 95.
Björn, bersi, bólmr,
bera, elgviðnir,
blájaxl, ísólfr
ok breiðvegi,
bestingr, bassi,
balti, hlébarðr,
úfr, frekr, vilnir,
jórekr, mösni,
fetvíðnir, húnn,
fress, vetrliði,
íugtanni, jálfuðr,
ifjungr, vilskarpr.
 
Hjörtr.
 
 96.
Hjörtr, dyraþrór,
hliðr, eikþyrnir,
duneyrr, dáinn,
dvalarr, mótroðnir.
 
Göltr.
 
 97.
Göltr, valglitnir,
gríss ok hrímnir,
svíntarr, runi,
sæhrímnir, börgr,
rái, valbassi,
röðr, dritroði,
þrór, vigrir, skunpr,
þrándr, vaningi.
 
Úlfr.
 
 98.
Vargr, úlfr, geri,
vitnir, grádýri,
hati, hróðvitnir
ok heiðingi,
freki ok viðnir,
fenrir, hlébarðr,
goti, gildr, glammi,
gylðir, ímarr,
ímr ok eggðir
ok skollkini.
 
 99.
Enn heitir svá:
ylgr, vargynja,
borkn ok íma,
... svimul.
 
Himnar.
 
 100.
Níu eru himnar
á hæð talðir.
Veit ek inn neðsta,
sá er vindbláinn,
sá er heiðþyrnir
ok hreggmímir,
annarr heitir
andlangr himinn,
þat máttu skilja,
þriði víðbláinn,
víðfeðmi kveð ek
vera inn fjórða,
hrjóðr ok hlýrni
hygg ek inn sétta,
gimir, vetmímir,
get ek nú vera
átta himna
upp of talða,
skattyrnir stendr
skýjum efri,
hann er útan
alla heima.
 
Sól.
 
 101.
Sól ok sunna,
sýn, fagrahvél,
leiftr, hrjóðr, leika,
líknskin, röðull,
leiftr, ifröðull
ok ljósfari,
drífandi, álfröðull
ok Dvalins leika.

Snorra Edda
Snorri Sturluson